### 18.    Beslutning om anlægsbevilling til nedrivning af den kommunale ejendom Rynkevangen 8

**Åbent**

Sagsnr.: 326-2020-14608       J.nr.: 82.00.00           Dokumentnr.:
326-2020-175362

**Sagstype**

Beslutning.

**Resume og sagens baggrund**

[adresse] Kalundborg (tidligere Kareva) huser i dag
minihøjskolen og har været i spil som fremtidigt værested. Beregningerne af en
eventuel ombygning har dog vist, at omkostninger ville blive for store.
Bygningen har en tilstand under middel, og der satses ikke på den. Det vurderes
samtidigt, at det ikke vil være hensigtsmæssigt at forsøge et salg. Dels på
grund af ejendomsværdien og på grund af placeringen. Derfor fremlægges nu et
oplæg til nedrivning af bygningen.

**Indstillinger**

Direktøren indstiller,

1.    at der
igangsættes et nedrivningsprojekt for bygningerne på [adresse] i
Kalundborg, og

2.    at der gives en
anlægsbevilling på 2,1 mio. kr. til projektet finansieret af de likvide aktiver

**Behandling**

Økonomiudvalget og Kommunalbestyrelsen

**Sagsfremstilling**

[adresse] Kalundborg huser i dag minihøjskolen, og det
har været undersøgt om hovedbygningen kunne istandsættes til værested i
forbindelse med fremtidens socialpsykiatri.

[adresse] består af en hovedbygning på 1024 m2 og to lagerbygninger
på i alt 197 m2.

Undervejs i forundersøgelserne til projektet har det vist
sig, at bygningerne indeholder flere typer af forurenende stoffer. Det har
betydet at en mulig ombygning ville have for store omkostninger i forhold til
den anvendelse, der var tiltænkt. I projekt fremtidens socialpsykiatri er der
imidlertid fundet en anden løsning. I den forbindelse ombygges lokaler i en
bygning ejet af Region Sjælland på [adresse] 25 i Kalundborg. Socialudvalget
besluttede i oktober 2019, at arbejde videre med en placering på denne adresse.
Når ombygningen er færdig, flytter minihøjskolen ind på denne adresse, og
Rynkevangen 8 er således tom.

Tilstanden af bygningerne på [adresse] er under middel,
og indeholder forurenende stoffer. Det er derfor en bygning, der ikke satses på
i fremtiden, jf. Kalundborg Kommunes ejendomsstrategi.

Det vurderes derfor at være mest hensigtsmæssigt at nedrive
bygningerne.

Omkostningerne til nedrivning er beregnet på baggrund af en
gængs nøgletalspris på 1500 kr./m2. Dertil kommer uforudsete udgifter på
anslået 15%, der blandt andet skyldes håndtering af forurenet byggeaffald. Det
giver en samlet anlægssum på 2,1 mio. kr.

Opgaven forventes udbudt i underhåndsbud. Eventuelt
mindreforbrug tilføres efter endt projektsudførelse til de likvide aktiver på
baggrund af anlægsregnskabet.

**Økonomiske konsekvenser**

Anlægsbevillingen beløber sig til 2,1 mio. kr. finansieret
af de likvide aktiver.

Det skal bemærkes, at anlægsrammen for 2020 er suspenderet.

Beregningen af afledt drift viser en besparelse på i alt
272.534 kr. Besparelsen tilføres ejendomsstrategien.

[adresse] bemærkninger er indarbejdet i sagen.

**Økonomiudvalgets møde den 20.
maj 2020:**

Anbefales.